Document ID: 32005R1811

KOMISIJAS REGULA (EK) Nr. 1811/2005
(2005. gada 4. novembris)
par pastāvīgu atļauju izmantot dažas dzīvnieku barības piedevas un par pagaidu atļauju jau atļautas dzīvnieku barības piedevas jaunam lietojumam
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu, 9.d panta 1. punktu un 9.e panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
tā kā:
(1)
Regulā (EK) Nr. 1831/2003 piedevu izmantošanai dzīvnieku ēdināšanā paredzētas atļaujas.
(2)
Regulas (EK) Nr. 1831/2003 25. pantā paredzēti pārejas posma pasākumi attiecībā uz barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
(3)
Pieteikumi šīs regulas pielikumos minēto piedevu izmantošanas atļaujas piešķiršanai ir iesniegti pirms Regulas (EK) Nr. 1831/2003 piemērošanas dienas.
(4)
Sākotnējās piezīmes par šiem pieteikumiem saskaņā ar Direktīvas 70/524/EEK 4. panta 4. punktu Komisijai ir iesniegtas pirms Regulas (EK) Nr. 1831/2003 piemērošanas dienas. Tādēļ minētie pieteikumi jāizskata saskaņā ar Direktīvas 70/524/EEK 4. pantu.
(5)
Pagaidu atļauja no Aspergillus aculeatus (CBS 589.94) iegūtu endo-1,3(4)-beta-glikanāzes fermentu preparātu izmantošanai sivēnu barībā pirmo reizi ir dota ar Komisijas Regulu (EK) Nr. 1436/98 (3). Pamatojot pieteikumu par beztermiņa atļaujas piešķiršanu minētā fermentu preparāta izmantošanai, iesniegti jauni dati. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ minēto fermentu preparātu, kas norādīts I pielikumā, jāatļauj izmantot bez termiņa ierobežojuma.
(6)
Pagaidu atļauja no Trichoderma longibrachiatum (ATCC 2106) iegūtu endo-1,3(4)-beta-glikanāzes fermentu preparātu izmantot gaļas cāļu barībā pirmo reizi ir dota ar Komisijas Regulu (EK) Nr. 1411/1999 (4). Pamatojot pieteikumu par beztermiņa atļaujas piešķiršanu minētā fermentu preparāta izmantošanai, iesniegti jauni dati. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ minēto fermentu preparātu, kas norādīts I pielikumā, jāatļauj izmantot bez termiņa ierobežojuma.
(7)
Pagaidu atļauja no Trichoderma longibrachiatum (ATCC 74 252) iegūtā endo-1,4-beta-glikanāzes, endo-1,3(4)-beta-glikanāzes un endo-1,4-beta-ksilanāzes fermentu preparāta izmantošanai gaļas tītaru barībā piešķirta ar Komisijas Regulu (EK) Nr. 937/2001 (5), dējējvistām - ar Komisijas Regulu (EK) Nr. 2188/2002 (6), bet beztermiņa atļauja izmantošanai gaļas cāļu barībā piešķirta ar Komisijas Regulu (EK) Nr. 1259/2004 (7), tītaru nobarošanai - ar Komisijas Regulu (EK) Nr. 1206/2005 (8). Pamatojot pieteikumu par minētā fermentu preparāta atļaujas attiecināšanu arī uz pīlēm, iesniegti jauni dati. Eiropas Pārtikas nekaitīguma iestāde (EPNI) sniegusi atzinumu par šā preparāta izmantošanu, kurā izdarīts slēdziens, ka šai dzīvnieku papildu kategorijai preparāts nerada risku. Šajā novērtējumā konstatēts, ka Direktīvas 70/524/EEK 9.e panta 1. punktā paredzētie atļaujas piešķiršanas nosacījumi minētajam šā preparāta izmantošanas veidam ir ievēroti. Tādēļ minēto fermentu preparātu, kas norādīts II pielikumā, jāatļauj izmantot četrus gadus.
(8)
Iesniegti dati, pamatojot atļaujas pieteikumu gaļas cāļu un tītaru barībā izmantot no Trichoderma reesei (CBS 529.94) iegūtu endo-1,4-beta-ksilanāzes un no Trichoderma reesei (CBS 526.94) iegūtu endo-1,3(4)-beta-glikanāzes fermentu preparātu. EPNI sniegusi atzinumu par šā preparāta izmantošanu, kurā izdarīts slēdziens, ka preparāts nerada risku patērētājiem, izmantotājiem, konkrētajai dzīvnieku kategorijai vai videi. Šajā novērtējumā konstatēts, ka Direktīvas 70/524/EEK 9.e panta 1. punktā paredzētie atļaujas piešķiršanas nosacījumi minētajam šā preparāta izmantošanas veidam ir ievēroti. Tādēļ minēto fermentu preparātu, kas norādīts II pielikumā, jāatļauj izmantot četrus gadus.
(9)
Pagaidu atļauja Saccharomyces cerevisiae (NCYC Sc 47) mikroorganismu preparāta izmantošanai piena govju barībā pirmo reizi ir dota ar Regulu (EK) Nr. 937/2001. Iesniegti jauni dati, pamatojot atļaujas pieteikumu šā mikroorganismu preparāta izmantošanai bez termiņa ierobežojuma. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ šo mikroorganismu preparātu, kas norādīts III pielikumā, jāatļauj izmantot bez termiņa ierobežojuma.
(10)
Pagaidu atļauja Saccharomyces cerevisiae (CBS 493.94) mikroorganismu preparāta izmantošanai piena govīm pirmo reizi ir dota ar Regulu (EK) Nr. 937/2001. Iesniegti jauni dati, pamatojot atļaujas pieteikumu šā mikroorganismu preparāta izmantošanai bez termiņa ierobežojuma. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ šo mikroorganismu preparātu, kas norādīts III pielikumā, jāatļauj izmantot bez termiņa ierobežojuma.
(11)
Minēto pieteikumu novērtējums liecina, ka ir vajadzīgas konkrētas procedūras, lai aizsargātu darbiniekus no pielikumos norādīto piedevu kaitīgās iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas veicami, lai uzlabotu darba ņēmēju drošību un veselības aizsardzību darbā (9).
(12)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Fermentu grupas preparātu, kas norādīts I pielikumā, bez termiņa ierobežojuma atļauts izmantot par dzīvnieku barības piedevu, ievērojot minētajā pielikumā paredzētos nosacījumus.
2. pants
Fermentu grupas preparātus, kas norādīti II pielikumā, atļauts izmantot par dzīvnieku barības piedevu četrus gadus, ievērojot minētajā pielikumā paredzētos nosacījumus.
3. pants
Mikroorganismu grupas preparātus, kas norādīti III pielikumā, bez termiņa ierobežojuma atļauts izmantot par dzīvnieku barības piedevām, ievērojot minētajā pielikumā paredzētos nosacījumus.
4. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 4. novembrī

Labels: 16
17
0
3
6